নুসরত জাহান : নুসরতের সম্প্রীতির বার্তায় মুগ্ধ ইসকন, আমন্ত্রণ জানাল রথযাত্রায় - Iskcon Invites ‘Inclusive’ Mp Nusrat Jahan For Its Rathyatra Fest | Eisamay
নুসরতের সম্প্রীতির বার্তায় মুগ্ধ ইসকন, আমন্ত্রণ জানাল রথযাত্রায়
মুসলিম ধর্মাবলম্বী হয়েও একজন ভিনধর্মীকে বিয়ে করায় মৌলবাদী আক্রমণের মুখে পড়েন টলিউড অভিনেত্রী ও প্রথমবারের সাংসদ নুসরত। তাঁর সিঁথিতে সিঁদুর, গলায় মঙ্গলসূত্র পরে সংসদে আসা ভালো চোখে নেয়নি অনেকেই। তবু ট্রোলের মুখে দাঁড়িয়েও জোর গলায় নিজের কথা জানিয়েছেন নুসরত।
EiSamay.Com | Updated: Jul 2, 2019, 01:12PM IST
ইসকন নিজেও ধর্মীয় সংগঠন হলেও সবাইকে নিয়ে চলায় বিশ্বাসী বলে জানিয়েছেন তিনি।
সেই কারণেই এবার রথযাত্রায় বিশেষ আমন্ত্রণ জানানো হল নুসরতকে।
এই সময় ডিজিটাল ডেস্ক: সংসদে পা রেখেই নজর কাড়লেন নুসরত জাহান। ট্রোলের মুখে দাঁড়িয়েও যে ভাবে দৃঢ় ভাবে সম্প্রীতির কথা বলেছেন তিনি, তা মুগ্ধ করেছে ইসকনকে। বৃহস্পতিবার কলকাতায় ইসকনের রথযাত্রায় আমন্ত্রণ জানানো হল বসিরহাটের তৃণমূল সাংসদ নুসরত জাহানকে।
মুসলিম ধর্মাবলম্বী হয়েও একজন ভিনধর্মীকে বিয়ে করায় মৌলবাদী আক্রমণের মুখে পড়েন টলিউড অভিনেত্রী ও প্রথমবারের সাংসদ নুসরত। তাঁর সিঁথিতে সিঁদুর, গলায় মঙ্গলসূত্র পরে সংসদে আসা ভালো চোখে নেয়নি অনেকেই। তবু ট্রোলের মুখে দাঁড়িয়েও জোর গলায় নিজের কথা জানিয়েছেন নুসরত। বলেন যে তিনি ধর্মনিরপেক্ষ ছিলেন, আছেন এবং থাকবেন। এটাই আধুনিক ভারতের আদর্শ ছবি বলে মনে করছেন ইসকনের মুখপাত্র রাধারমন দাস। ইসকন নিজেও ধর্মীয় সংগঠন হলেও সবাইকে নিয়ে চলায় বিশ্বাসী বলে জানিয়েছেন তিনি। সেই কারণেই এবার রথযাত্রায় বিশেষ আমন্ত্রণ জানানো হল নুসরতকে।
নুসরত রথযাত্রার অনুষ্ঠানে মুখ্যমন্ত্রী মমতা বন্দ্যোপাধ্যায়ের সঙ্গেই মঞ্চে থাকবেন। এই অনুষ্ঠানের প্রধান অতিথি হিসেবে উপস্থিত থাকবেন মমতা। ৪ জুলাই থেকে ১১ জুলাই পর্যন্ত চলবে রথযাত্রার অনুষ্ঠান, যা পুরীর রথযাত্রার পরেই বৃহত্তম রথযাত্রা।
Web Title iskcon invites ‘inclusive’ mp nusrat jahan for its rathyatra fest
আরও পড়ুন:নুসরত জাহান|ইসকন|rathyatra|Nusrat Jahan|Iskon